
DISPUTATIO  MEDICA 


INAUGURAMS 

DE 

1U1EOLA 


Nummorum  in  medicina  honorum  petitor, 
disputationem  medicam  eruditorum  examini 
subjecturus,  pauca  de  Rubeola,  vel  ut  qui¬ 
dam  nominant  Morbillis,  scribere  decrevi. 
Hic  morbus,  et  per  se  interdum  exitiosissi¬ 
mus,  et  multis  haud  minus  mortiferis  malis 
viam  sternens,  maximam  certe  curam  dili¬ 
gentiamque  omnis  medicinam  facientis  aut 
facturi  optimo  jure  sibi  postulat, 

Quidam  haud  parvi  nominis  medici,  nimia 
antiquorum  admiratione  virorum  capti,  et 
qui  fere  nihil  magistros  tantopere  veneran¬ 
dos  latuisse  contendunt,  Rubeolae  originem  a 
primis  etiam  temporibus  repetere  conantur, 
veteribus  scriptis  a  vera  ac  usitatissima  in¬ 
terpretatione  miro  modo  detortis.  Ab  uno¬ 
quoque  tamen  talium  praejudiciorum  immuni 
fatendum  est  minime  nobis  licere,  ex  testi¬ 
monio  adeo  levi,  concludere  hunc  morbum 
antiquis  aut  Graecis  aut  Romanis  notum 
fuisse.  In  libris  Hippocratis,  Celsi,  Are- 
t,ei  aut  Galeni,  nulla  hujus  mentio,  certe 
nulla  plena  aut  non  dubitanda  descriptio  est 
reperiunda ;  et  si  tunc  extitisset  morbus  adeo 
ab  omni  alio  diversus,  semel  tantum  in  de¬ 
cursu  vitae  aliquem  afficiens,  stragemque  tam 
longe  lateque  ciens,  nequaquam  credendum 
est  praetermissum  fuisse  ab  hominibus  qui, 
naturae  vestigia  diligentissime  lustrantes,  mor¬ 
bos  ante  omnia  summa  cura  observarunt  et 
depinxerunt. 

Prima  ejus  notitia  quam  accepimus, 
est  in  scriptis  Rhazis,  medici  Arabis,  qui  se¬ 
cui  o  nono  post  Christum  natum  floruit ; 
nec  multis  post  eum  annis  plenius  ac  melius 
descripsit  Avicenna.  Clare  igitur  constat 
Arabiam  incunabula  morbo  praebuisse.  Ex¬ 
inde  vires  nactus  cum  Mahometanorum 
armis  et  religione  per  septentrionale  A- 
fricae  littus  iter  fecit:  a  Mauris  mare  Me¬ 
diterraneum  transductus,  Hispaniam  in¬ 
vasit,  imperiumque  tandem  suum  per  om¬ 
nes  Europae  nationes  extendit.  Lentum 
primo  fecit  iter,  ob  parum  tunc  temporis 
commercii  inter  varias  mundi  Christiani  gen¬ 
tes.  Seculo  undecimo  flagrantissima  exar¬ 
sit  cupido  Hierosolyma  sacramque  Judeae 
terram  ab  Infidis  recuperandi,  et  trecentos 
fere  annos,  ceu  pestis,  per  populos  Christia¬ 
nos  grassabatur.  Haec  bella  Rubeolae  pro¬ 
gressui  maxime  faverunt :  nam  milites  ab 
Asia  subinde  redeuntes  nova  saepe  impor¬ 
tarunt  contagia,  morbosque  hujusmodi  ad  uh 
timas  Europae  oras  tulerunt. 


DE  RUBEOLA 


DEFINITIO. 

A  Culleno  celeberrimo  illo  medieo  et  no* 
sologo,  Rubeola  ad  classem  Pyrexiarum,  or¬ 
dinem  Exanthematum,  refertur  ac  verbis  se* 
quentibus  definitur ; 

“  Synocha  contagiosa  cum  sternutatione, 
cc  epiphora,  et  tussi  sicca,  rauca.  Quarto  die, 
“  vel  paulo  serius,  erumpunt  papulae  exiguae, 
<c  confertae,  vix  eminentes,  et  post  tres  dies  in 
u  squamulas  furfuraceas  minimas  abeuntes.” 

Genus  in  duas  species  divisit.  Vulga¬ 
rem  nempe  et  Variolodem.  Rubeolae  vul¬ 
garis  haud  secus  ac  variolae  duae  cernuntur- 
varietates :  Synocha  aliam.  Typhus  gravior 
alteram  comitatur.  Speciem  variolodem  Cul- 
lenus  non  quod  ipse  viderat,  sed,  auctore 
Sauvagesio,  in  nosologia  recensuit  -7  et  Ore* 

gorius  noster,  longa  experientia  edoctus, 
nullum  talis  morbi  exemplum  vidit. 


HISTORIA. 

Rubeola  incipiente,  apparent  signa  et 
febris  et  catarrhi,  ac  per  totum  morbi  cur-* 
sum  perstant.  Primo  aeger  horrore,  rigore, 
sensuque  caloris  et  frigoris  invicem  alter¬ 
nantis  afficitur ;  sitit  j  cibum  Fastidit;  lingua 
albida  est  et  humida  ;  frequentius  et  validius 
pulsant  arteriae ;  molesta  urget  tussis  ac  in¬ 
signis  circa  praecordia  anxietas. 

Die  secundo  vel  tertio  haec  omnia  ingraves¬ 
cunt  :  plurimum  augetur  calor ;  pulsus  fre- 
quentiores,  validiores  et  duriores  evadunt ;  an¬ 
helat  aeger;  saepe  suspirat;  nihil  imminuitur  si¬ 
tis  ;  anorexia,  nausea,  saepe  etiam  vomitus  ur¬ 
gent ;  dolores  quoque  diversarum  corporis  par- 

tium,  praesertim  capitis,  dorsi  et  Iamborum. 
Cutis  arescit.  Tument  palpebrae  ;  oculi  pru¬ 
riunt,  illachrymant,  lumen  refugiunt,  quaeque 
in  iis  alba  esse  debent  rubescunt.  Humor  acris 
e  naribus  stillat,  sternutationem  molestissi¬ 
mam  ciens,  partesque  supra  quas  effluit  ero¬ 
dens.  Sanguis  interdum  ex  iisdem  prorumpit, 
et  breve  capitis  dolori  levamen  affert.  Fauces 
aliquando  ita  inflammantur,  ut  cibi  sine  do¬ 
lore  devorari  nequeant.  Saliva  majore  copia 
secernitur.  Alvus  est  modo  adstricta,  modo 
soluta :  infantes  praecipue  dentientes  stercora 
liquidiora  colorisque  subviridis  dejiciunt,  nec 
raro  morbo  comitiali  plectuntur.  In  mulie¬ 
ribus  adultae  aetatis  menstrua,  et  uberius  so¬ 
lito,  oboriuntur.  Sopor  continuus  initium 
morbi  comitatur.  Tremores,  subsultas  tendi- 
mum,  delirium,  coma  interdum  superveni¬ 
unt. 

Quarto  die  tumescunt  non  palpebrae  solum, 
sed  tota  facies  :  in  fronte  erumpunt  maculae, 
rubrae,  exiguae,  pulicum  morsus  referentes; 

paulatim  coalescunt,  per  totum  os  serpunt, 
et  inde  ad  collum,  pectus,  dorsum,  brachia  ac 
caeteras  partes  pertinent. 

Quinto  die  totum  tegitur  corpus  papulis 
rubris,  confluentibus,  quae  in  facie  tantum 
eminentes  tactu  percipiuntur. 

Sexto  die  fusciorem  sensim  induunt  colo¬ 
rem  :  et  in  squamulas  furfuraceas  minimas 
abeuntes,  septimo  die  omnino  discesserunt, 
nec  ulla  post  se  vestigia  in  cute  relinquunt. 

Eruptione  facta,  calor  febrilis,  dolor  capitis 
et  aliarum  partium  rnultum  levantur  :  nausea 
ac  vomitus  omnino  cessant.  Testatur  Sy« 
denham  se  nunquam  vomitum  post  erup¬ 
tionem  vidisse.  Tussis  tamen  augetur :  spi¬ 
randi  difficultas,  oculorum  rubor  et  inflam¬ 
matio,  lachrymse,  acris  narium  humor  nihil 
imminuuntur.  Desquamatione  incipiente, 
signa  et  febris  et  catarrhi  multum  miti¬ 
gantur  y  et  si  tunc  erumpat  sudor,  si  alviRS 


8 


DE  RUBEOLA. 


solvatur,  vel  si  quaecunque  alia  evacuatio 
sponte  oboriatur,  faustum  morbo  finem  dat. 
Alvi  fluxus  tamen,  quae  toties  subsequitur,  si 
diu  perstiterit,  non  semper  ad  sanitatem  per¬ 
ducit.  Saepe  versus  morbi  finem  tussis  ag¬ 
gravescit,  spiritus  aegrius  trahitur,  et  infelix, 
fractis  viribus,  nunc  praelio  impar,  morbo  suc¬ 
cumbit.  Saepe  etiam  morbillis  pulsis  et  fuga¬ 
tis,  alii  haud  minus  metuendi  morbi,  quibus 
straverint  viam,  signa  inferunt ;  scrofula  ni¬ 
mirum,  tabes  mesenterica,  phthisis  pulmo¬ 
nalis,  hydrocephalus,  pneumonia,  oculorum 
debilitas  vel  inflammatio  diuturna,  caecitas. 

44  Hoc  peculiare  habent  morbilli,55  ait 
Van  Swieten,  64  quod  illis  evanescenti- 
44  bus,  debito  quamvis  tempore,  febris  in« 
u  crescat,  tussis  augeatur,  imo  et  saepe  pe- 
cs  ripneumonia  subsequatur.55 

Haec  sunt  solita  Rubeolae  indicia  ;  hic  cur¬ 
sus  quem  vulgo  sequitur :  sed  in  quibusdam 
hominibus,  et  variis  temporibus,  visa  est  iter 

huic  admodum  diversum  tenere.  Hoc  fecit 
epidemice  grassans  Londini  anno  mdclxxiv, 
ut  Sydenham  memoriae  prodidit.  Papulae 
modo  ante,  modo  post  quartum  diem,  et  ci¬ 
tius  in  humeris  caeterisque  partibus  quam  in 
facie  apparuere.  Cuticula  non  in  squamulas 
abiit,  nec  raro  peripneumonia  efflorescentia? 
statim  successit.  Nicholas  Rosen  von  Ro- 
senstein  in  libro,  quem  de  morbis  infantum 
conscripsit,  testatur  se  vidisse  exemplum,  in 
quo  febris  et  catarrhus  per  dies  viginti  unum 
prius  adfuerunt  quam  papulse  erupissent ; 
quo  facto,  signa  omnia  mitiora  fiebant. 

Hanc  morbi  speciem,  utcunque  saepe  ab¬ 
normem,  semper  comitatur  febris  synocha  ; 
sed  interdum  Rubeola  sese  ostendit  cum 
febre  typhode  et  signis  putridis.  Hanc  for¬ 
mam  malignam  vulgo  praenunciant  oculi 
rubri  et  aqua  suffusi,  tussis,  maxima  virium 
prostratio,  somnus  interruptus.  Postero  die 
febris  ingravescit,  dolet  caput,  calor  urget 
intensus,  pulsus  citatiores,  raro  pleni,  spiri- 

tus  difficilior,  tussis  molestissima,  exscreatio 
nulla,  cutis  arida,  fauces  ruberrimae,  lingua 
sordida;  in  omnibus  fere  corporis  partibus 
papulae  in  conspectum  prodeunt,  quarto  die 
ut  plurimum  evanescentes.  Desquamatione 
facta,  malum  plerumque  nullo  modo  levatur, 
sed  omnia  in  pejus  ruunt,  brevi  saepe  in  mor¬ 
tem  desitura.  Cadaveribus  peremptorum  in¬ 
spectis,  sphacelus  in  variis  partibus  interiori¬ 
bus  sese  prodit. 

Sub  hac  forma  Rubeola  saeviit  Londini 
mensibus  anni  mdclxxii  autumnalibus,  mul- 
tosque  letho  demisit,  ut  in  Pyretologia  nar¬ 
rat  Morton,  cujus  haec  sunt  verba :  “  At 
“  locum  dedit  febris  morbillis  epide- 

cc  miis,  qui  ad  instar  pestis  mitioris  nulli 
cc  sexui  vel  aetati  parcentes,  adeo  men- 
cc  sibus  anni  mdclxxii  autumnalibus,  Lon- 
cc  dini  saeviebant,  ut  tercenti  plus  minus 
cc  inde  confecti  quaque  hebdomade  ad  or- 
cc  cum  descenderent.  Morbillosa  autem  hac 

constitutione  post  tyrannidem  ad  sex  men- 

cc  ses  durantem,  jam  demum  sub  finem  hie- 
<c  mis  sensim  declinante,  ac  tandem  peni- 
cc  tus  exiilanto.” 

Ab  Huxhamo  docemur,  Rubeolam  ma¬ 
lignam  Plymuthi  apparuisse  autumno  anni 
mdccxlv,  et  versus  finem  mdccxlix,  ac  in- 
eunte  mdccl.  Saeviisse  quoque  Londini  an¬ 
nis  mdcclxiii  et  MDccLxviii  in  receptaculo 
infantum  expositorum  narravit  Gulielmus 
Watson,  unus  e  receptaculi  medicis,  mor¬ 
bumque  luculenter  descripsit,  in  tomo  quarto 
Ephemeridis  Londinensis,  Anglice  scriptae, 
cui  titulus  Medicae  Observationes  et  Indaga¬ 
tiones.  Anno  mdcclxiii,  ex  centum  octoginta 
aegris  novemdecim  perierunt  ;  plurimique 
adeo  infirmabantur,  ut,  viribus  aliquantum 
recuperatis,  ad  rus  necessario  mitterentur, 
ubi  omnes  lente  convaluerunt. 

Anno  MDccLxviii  centum  triginta  novem 
morbo  laborarunt j  sed  mitioribus  signis, 

sex  tantum  victimae  cecidere*  Liceat  mihi 
verba  ipsius  Watsqn  infra  citare 


*  u  Watery  inflamed  eyes,  cough,  and  an  universal 
debility,  were  the  firstjndications  of  a  person  being  at- 

tacked.  To  these  generally  succeeded  a  restless  night. 

*  - 

On  the  next  day  the  fever  generally  rose  to  a  consider- 
able  height,  attended  with  pain  and  heaviness  in  the 
head,  at  which  time  the  eruptions  appeared,  so  that.  fre- 
quently  on  the  second  day  the  measles  were  visibie  on 
raost  parts  of  the  body.  The  cough  and  inflamed 
eyes  grew  worse.  The  patient  now  eomplained  of  great 
heat,  oppression  and  restlessness.  The  breathing  was 
generally  difficult,  and  there  was  no  expectoration. 
The  skin  was  usually  dry  ;  the  fauces,  were  of  a  deep  red 
colour,  and  the  tongue  most  frequently  foul.  The  thirst 
was  great,  the  pulse  was  very  qurck,  but  seldom  full,  and 
they  eomplained  of  great  weakness.  The  eruption,  heat 
and  inflammatory  symptoms  continued  in  the  m anner 
just  now  mentioned,  more  or  less,  according  to  the  seve- 
rity  of  the  disease,  four  or  five  days,  and  then  went  off. 
In  sorne  instances  they  continued  a  few  days  longer,  but 
in  the  greater  number  the  eruptions  were  gone  at  the 
end  of  the  fourth  day.  This  I  consider  as  the  first  stage 
of  the  disease  ;  the  second  or  last  stage  of  the  malig¬ 
nant  measles  began  after  the  febrile  heat  was  over,  and 
the  eruptions  had  disappeared.  The  watery  eyes  in 
manywere  now  turned  to  a  grievous  soreness  in  thafc 
organ,  which  lasted  in  some  a  considerable  time ;  the 

Non  desunt  qui  huic  optimae  descriptioni 
fidem  derogant  et  Rubeolam  Watsonianam, 
ut  irridentes  dicunt,  ludibrio  habent.  Ex¬ 
empla  tamen  alia  ac  recentiora,  si  talem  vel¬ 
lemus  fovere  opinionem,  gratissimum  menti 
errorem  extorquerent.  Pauca  etiam  Edin- 
burgi  quatuor  abhinc  annis  occurrerunt. 


CAUSiE. 

Causam  Ptubeolse  excitantem  esse  sui  gene¬ 
ris  contagium,  jam  satis  superque  constat ; 

t 


cough,  oppression,  and  difficulty  of  breathing  continued 
equally  severe,  and  sometimes  more  so  than  during  the 
eruption,  attended  with  great  restlessness,  anxiety,  and 
with  scarce  any  expectoration,  The  thirst  was  abated ; 
the  pulse  was  quick?  but  low,  and  frequently  irregular ; 
and  the  debility  in  many  was  extreme,  especially  if  at 
this  period  the  patient  was  teazed  with  purging  stools. 
By  this  time  they  were  greatly  reduced  in  their  flesh. 
If  in  this  state  a  delirium  came  on,  it  generally  indicated 
that  death  was  not  far  off.” 

sed  de  hujus  contagii  natura,  et  de  modo  quo 
in  corpus  humanum  agat,  nihil  adhuc  certi 
aut  verisimilis  prolatum  fuit.  Per  pulmones 
praecipue  assumi*  ut  Francisco  Home  pla¬ 
cuit,  mihi  videtur  non  improbabile.  Quamdiu 
intus  lateat,  antequam  manifestos  edat  effec¬ 
tus,  parum  inter  scriptores  convenit,  ut  qui¬ 
dam  censent  sex  vel  octo  dies;  Heberden 
contra  affirmat,  decem  vel  undecirn. 

Peculiaris  corporis  conditio  et  certa  anni 
tempora  morbillos!  contagii  receptioni  ac 
disseminationi  favent.  Juniores  huic  magis 
obnoxii  quam  aetate  provectiores,  omnesque 
habitu  corporis  pleniore  aut  labe  strumosa 
magis  a  morbo  periclitantur.  Mense  Janu¬ 
arii  saepius  incipit ;  ad  vernum  usque  equi- 
noctium  vires  eundo  acquirit ;  postea  sen¬ 
sim  mitescit  et  solstitio  aestivo  prorsus  eva¬ 
nescit.  Nil  autem  vetat  quod  ullo  anni  tem¬ 
pore  invalescat,  dummodo  contagium  illatum 
fuerit. 

Nihil  in  re  medica  certius  habemus,  quam 
quod  Rubeola,  haud  secus  ac  pauci  alii  mor¬ 
bi,  semel  tantum  in  decursu  vitae  aliquem 
afficiat ;  sed  cur  haec  humani  corporis  dispo¬ 
sitio  ad  contagium  recipiendum  a  morbi  ac¬ 
tione  prorsus  absumatur,  adhuc  sub  judice 
lis  est,  nunquam  forsan  componenda.  Sunt 
autem  qui,  credente  Burserio,  affirmant 
morbum  quaedam  corpora  plus  semel  afflige¬ 
re.  Testatur  quoque  F.  Home  Rube  olam, 
quae  Edinburgi  anno  mdcclii  tyrannidem 
exercebat,  haud  raro  idem  corpus  bis  invasis¬ 
se  :  bina  hujusmodi  exempla  semel  ipsum  cu¬ 
rasse,  et  insuper  audivisse  quosdam  ter  mor¬ 
bo  laborasse. 

DIAGNOSIS. 

Rubeolje  similitudinem  quodammodo  fe¬ 
runt  Variola,  Varicella,  Scarlatina,  Catarrhus. 

Rubor  oculorum,  lachrymatio,  humor  acris 
e  naribus  stillans,  sternutatio,  tussis  sicca, 
rauca,  caeteraque  catarrhi  signa,  quibus  nun¬ 
quam  caret  rubeola,  desunt  variolae ;  sed  in 
hac  gravius  afficitur  ventriculus,  adeo  ut 
Cullenus  sagacissimus  in  definitione  dolo¬ 
rem  ex  epigastrio  presso  notavit.  Ortus, 
species,  diuturnitas  ac  sequelae  utriusque 
eruptionis  multum  variant.  In  variola  tertio 
die  erumpunt,  febre  protinus  cessante,  papu¬ 
lae,  quae  plerumque  discretae,  turgidae,  circum¬ 
scriptione  circulares,  die  undecimo  in  suppu¬ 
rationem  et  in  crustas  abeunt,  saepe  cicatrices 
depressas  sive  foveolas  in  cute  relinquentes. 

Contra,  morbillosa  efflorescentia  raro  ante 
quartum  diem  cernitur,  papulas  nunquam 
non  coalescunt,  vix  eminent,  septimo  die  in 
squamulas  furfuraceas  abeunt,  nullis  in  cute 
foveolis  relictis. 

Varicella,  morbus  adeo  levis,  a  rubeola 
facillime  dignoscitur.  Haud  ita  facile  secer¬ 
nitur  scarlatina.  Utrique  morbo  adest  febris 
inflammatoria ;  in  utroque  cuticula  quarto 
die  efflorescit,  et  post  tres  dies  in  squamulas 
furfuraceas  abit.  In  scarlatina  tamen  macu¬ 
las  sunt  rubriores,  latiores,  nunquam  eminen¬ 
tes,  ac  absunt  signa  catarrhi.  Huic  quoque 
saepius  quam  rubeolae  supervenit  hydrotho- 
rax ;  sed  cum  morbus  ad  ultimum  jam  per¬ 
venerit,  certe  supervacaneum  erit  de  diagnosi 
disserere. 

Rubeola  incipiens  catarrho  communi  haud 
absimilis  est;  sed  in  antecedente  tussi,  sicca, 
rauca,  est  nescio  quid  nullis  verbis  describen¬ 
dum,  quod  veterano  medico  verum  morbum 
praenunciat. 

Semper  tamen  et  ubique  nihil  certius,  aut 
tutius  erit,  quam  antea  cognovisse  quis  mor¬ 
bus  tum  epidemice  grassatur. 


PROGNOSIS. 

De  fausto  vel  infelice  morbillorum  exitu 
judicandum  est  potissimum,  ex  conditione 
febris  comitantis,  ac  signis  quse  pulmonum 
inflammationem  denunciant. 

Febris  vehemens,  calor  multum  auctus,  pul¬ 
sus  arteriarum  durissimi  ac  validissimi,  tussis 
frequens,  molestissima,  spiritus  perpetuo  dif¬ 
ficilis  ;  omnia,  eruptione  facta,  graviora  signa, 
diarrhoea  diu  urgens,  raucedo,  faciei  intumes¬ 
centia,  papulae  tardius  erumpentes,  plus  solito 
confluentes,  nigrescentes,  vel  subito  receden¬ 
tes  ;  haec  omnia  mala  sunt.  Sin  autem  morbus 
solitum  servet  cursum,  levior  febris,  omnia- 

que  post  eruptionem  mitescant  signa,  tussis 
minus  urgeat,  facilior  evadat  excreatio,  libe¬ 
rior  spiritus,  cutis  humicla,  debitoque  tem¬ 
pore  papulas  rite  desquamentur,  nihil  est  cur 
malum  exitum  timeamus. 

Juniores  quam  adulti,  tenuiores  quam  obe¬ 
si,  minus  periclitantur. 

* 

Mulieres  gravidas  rarius  abortum  faciunt, 
rubeola  quam  variola  laborantes.  “  Tales  ve- 
65  ro”  inquit  Heberden,  66  curavi,  consuetis 
morbillorum  malis  non  mediocriter  labo- 
“  rantes,  e  quibus  nemo  una  partum  elisit,  aut 
cc  propter  graviditatem  minus  prospere  e  mor- 
<c  bo  assurgere  visa  est.” 


20 


DE  RUBE0LA. 


CURATIO, 

« 

Morbo  hujusmodi  nemo,  si  recte  loquimur, 
mederi  potest,  nullus  qui  rationalem  artem 
sibi  vindicat  medicus,  unquam  conaretur  me¬ 
dicamentis  adhibitis  rubeolam  praecidere. 
Vestigia  ejus  tantummodo  oportet  lustrare, 
signis  quae  mortem  minitantur  obstare,  et 
quantum  heri  potest  cavere,  ne  quid  aeger 
detrimenti  capiat.  Consilia  sunt. 

Imo,  Diathesin  phlogisticam  amovere. 

2do,  Symptomata  graviora  levare. 

Vitanda  sunt  omnia  quae  irritant,  praecipue 
calor,  qui  nunquam  non  inflamftiationem  fo¬ 
vet,  actionemque  cordis  et  arteriarum  adau¬ 
get.  Nec  tamen  incaute  admittendum  est 
frigus,  quippe  catarrho  comitanti  inimicissi- 

mum.  ec  In  medio/’  igitur,  ex  Ovidii  prae¬ 
cepto,  “  tutissimus  ibis.” 

Nuper  tamen  medici  fide  digni  affirma¬ 
runt,  frigus  non  adeo  pertimescendum  esse. 
Currie,  quem  eheu !  ante  diem  atra  mors 
abstulit,  aquam  frigidam  aegris  morbillosis 
terve  quaterve  affusit,  haeque  affeetiones  non 
solum  nihil  nocuerunt,  sed,  ut  viro  isto 
sagacissimo  apparuit,  haud  mediocrem  opem 
aegris  attulerunt. 

Cubiculus  aegri  temperiei  aequalis  esse  de* 
bet,  lectusque  quo  decumbat  multis  stragu¬ 
lis  non  onerari ;  nec  tamen  necessarium  est 
hunc  lecto  interdiu  detinere,  ni  postulent 
corporis  languor  et  debilitas. 

Diaeta  sit  tenuis,  carnibus  omissis,  et  po¬ 
tiones  blandd  diluentes  ad  libitum  propinen¬ 
tur. 


Denique,  regimen  antiphlogisticum,  frigore 

forsan  excepto,  omni  cura  servare  oportet  j 
solvatur  alvus  purgantibus  mitioribus,  e.  g. 
phosphate  sodse,  mediisque  salibus  aut  ene- 
matis  emollientibus,  pro  re  nata. 

Ad  tussim  consopiendam,  caeteraque  ca- 
tarrhi  signa  mitiganda,  inhalentur  vapores 
aquae  tepidae,  atque  adhibeantur  demulcen¬ 
tia  oleosa  vel  mucilaginosa,  ad  fauces  inter¬ 
nas  illinendas ;  nec  tamen  tanta  copia  ut 
ventriculum  opprimant.  Opiata  adeo  ad 

i 

tussim  sedandam  somnumque  conciliandum 
utilia,  nequaquam  morbillosis,  donec  perstet 
febris  inflammatoria,  dare  licet.  Oculi  do¬ 
lentes  miti  collyrio  astringenti  saepius  laven¬ 
tur,  umbraculo  viridi  obt  egantur,  lumen  que 
simul,  quantum  fieri  potest,  evitetur. 

Haec  rubeolae  mitiori  conveniunt,  aegrum- 
que  ad  sanitatem  perducere  sufficient.  Sed 
gravior  morbus  remedia  valentiora  postulat. 


Ad  vim  vasorum  sanguinem  vehentium 

minuendam,  spiritum  difficilem  expediendum, 
molestamque  tussim  consopiendam,  nullum 
adest  auxilium  promptius  efficaciusve  quam 
brachii  venam  incidere  ;  et  in  paucis  morbis 
liberius  sanguinem  detrahere  licet.  Quo 
tempore  autem  morbi  optime  mittatur,  mag¬ 
na  fuit  lis,  nondum  etiam  composita.  Ju¬ 
bent  quidam  quamprimum  eruperint  pa¬ 
pulae  j  Sydenham  vero  postquam  decesse¬ 
rint.  Aliqui  sentiunt  non  oportere  sangui- 

jtS 

nem  in  initio  morbi  emitti  ita  profusi,  ut  fe¬ 
bris  indicare  videtur,  quia  sub  ffiiem  eveniat 
pulmonum  affectio,  ad  quam  sublevandam 
non  liceret  venam  incidere,  si  in  initio  aegro¬ 
tus  multum  sanguinis  amiserit  *.  Attamen 
pneumonia  cum  totius  systematis  debilitate 
rarissime  conjungitur ;  itaque  si  plurimum 
sanguinis  in  initio  detrahatur,  non  est  quod 
progrediente  morbo  pneumoniam  timeamus. 


%  “  Blood-letting,”  ait  Cullenus,  <(  is  seldom  ne- 
(i  cessary  during  the  eruptive  fever,  and  may  be  reser- 
“  ved  for  the  periods  of  greater  danger  that  are  perhaps 
C(  to  ensite.” 

Omni  igitur  morbi  tempore  sanguinem  de¬ 
trahere  oportet,  si  pulsus  sint  duriores  et  va¬ 
lidiores,  multum  opprimatur  spiritus,  tussis¬ 
que  vehementer  urgeat,  multo  magis  in  pro¬ 
vectioribus  corporisque  plenioris.  Haud  ce¬ 
landum  est  Hamilton,  artis  obstetricae  in 
Academia  Edinensi  professorem,  negare  se 
unquam  vidisse  exemplum  in  quo  opus  erat 
sanguinem  mittere  ;  saepissime,  contra,  affir¬ 
mat  obesse,  febremque  hec.ticam  et  affec¬ 
tiones  hydropicas  vel  strumosas  inducere  * **. 

Mihi  etiam,  aliisque  in  hoc  morbo  curando 


*  ts  I  do  not,”  inquit  Professor  Hamilton,  “  deny  the 

**  possibility  of  blood-letting  being  necessary  in  the 
“  treatment  of  this  disease,  but  I  have  never  yet  met 
“  with  an  instance  where  I  found  it  so.  The  opinion 
((  thus  expressed  of  the  bad  effects  of  bleeding  is  sup- 
«  ported  by  the  high  authority  of  Dr  Parr  of  Exeter. 
“  In  allusion  to  the  possible  propriety  of  that  evacua- 
“  tion,  he  says,  no  such  instance  has  however  occurred 
<6  to  us  in  an  extensive  practice,  nor  to  those  from 
“  vvhom  we  learned  it,  whose  practice  equally  long  has 
been  more  extensive.’ ’ 

versatioribus,  videre  contigit  aegros  quOs  sine 
rubore  faciei  insolito  pulsuve  frequentiore 
aut  calore  corporis  aucto  gravis  dyspnoea 
urgebat,  ad  quam  levandam  minime  venam 
incidere  liceret»  Sed  ex  hujusmodi  exem¬ 
plis,  non  admodum  forsan  multis,  missionem 
sanguinis  morbillosorum  haud  fas  est  ex  toto 
condemnare.  Prudens  medicus  semper  ad 
signa  morbi  instantia  respiciet ;  hisque  bene 
perspectis,  conditioni  aegri  remedia  aptabit. 

Prosunt  vesicatoria.  Cathartica  vix,  aut 
ne  vix  quidem,  adhibenda  sunt  $  mosque  al¬ 
vum  ducendi  sub  finem  morbi,  quo  reliquiae, 
ut  vocantur,  morbillorum  depurgentur,  non 
solum  inutilis,  sed  etiam  perniciosissimus,  ni¬ 
mis  vituperari  nequit. 

Diaphoretica,  adeo  a  quibusdam  decantata, 
anceps  remedium  praestant.  Balneum  cali¬ 
dum,  fomentaque  calida,  vix  utenda,  nisi  ad 
Eliciendam  male  repressam  efflorescendam. 
Eodem  consilio  adjuvant  purgantia. 

Diarrhoea,  vulgo  rubeolae  subsequens,  si 
mitior  fuerit,  nequaquam  est  compescenda; 
sed  si  adeo  urgeat  ut  aegri  vires  frangantur, 

i 

ad  opiata  et  astringentia  confugere  oportet* 
Optima  sunt  clysmata  anodyna.  Si  post 
desquamationem  accedat,  ex  inflammatione 
intestinorum  erythematica  oritur.  Tunc  de¬ 
cet  venam  brachii  secare,  ut  proposuit  Syden- 
ham,  sfrenuissimeque  Gregorius  suadet. 

Cum,  rubeola  finita,  adhuc  opprimatur  spk 
ritus  urgeatque  tussis,  venaesectio  ac  vesica- 
toria  adhibenda  sunt,  diaeta  lactea  praescriben¬ 
da,  frigusque  cautissime  vitandum,  ne  aeger 
phthisi  immedicabili  corripiatur. 

In  rubeola  putrida,  quam  descripsit  Wat- 
son,  summum  imo  unicum  consilium  est, 
obviam  ire  putredini,  et  vires  aegri  sustentare, 
adhibitis  roborantibus  valentissimis,  vino, 
scilicet,  cinchona  officinali,  &c. 

Quinquaginta  amplius  abhinc  annos  Fran- 
ciscus  Home  mitiorem  rubeolae  formam  ope 
insitionis  conciliare  tentavit.  Quindecim 
hujusmodi  experimenta  publici  juris  fecit. 
Talia  autem  haud  ita  prospere  caeteris  me¬ 
dicis  cesserunt. 

Felix  ter  et  amplius  genus  humanum,  si 
Jenner  idem  aliusve  Jtubeolam  e  numero 
morborum  omnino  tolleret,  mitiore  in  locum 
ejus  suffecto  !  Quantis  hunc  honoribus,  quan¬ 
tis  donis  cumularent  cives  !  Superstes  fama 
penna  metuente  solvi  per  totum  orbem  per¬ 
vulgaret  nomen,  nec  ulla  memoriam  facti 
aboleret  vetustas. 

